

Αρκαλοχώρι, 05/01/2024

Προς: ΜΜΕ

**ΔΕΛΤΙΟ ΤΥΠΟΥ**

**Ευχές για καλύτερες ημέρες στην κοπή της πρωτοχρονιάτικης πίτας για τους διαμένοντες στους οικισμούς προσωρινής διαβίωσης σεισμοπλήκτων**

Με την ευχή αυτή η χρονιά που ανέτειλε να είναι καλύτερη από τις προηγούμενες, πραγματοποιήθηκε το Σάββατο 4 Ιανουαρίου 2025, η κοπή της πρωτοχρονιάτικης πίτας για τους διαμένοντες στους οικισμούς προσωρινής διαβίωσης σεισμόπληκτων του Δήμου Μινώα Πεδιάδας.

Ο Δήμαρχος Βασίλης Κεγκέρογλου, οι Αντιδήμαρχοι Γιώργος Παπαδόπουλος, Όλγα Δραμουντάνη, Καλλιόπη Αποστολογιωργάκη, Στέφανος Ψυλλάκης, οι Δημοτικοί Σύμβουλοι Γιώργος Κουτσαντωνάκης και Γιάννης Συμιανάκης, ο Πρόεδρος της Δημοτικής Κοινότητας Αρκαλοχωρίου Γιώργος Μαλεδάκης, καθώς και ο Πρόεδρος του Συλλόγου Σεισμοπλήκτων "Η ΕΛΠΙΔΑ" Κώστας Γκαντάτσιος, παρουσία του Βουλευτή του ΠΑΣΟΚ-ΚΙΝ.ΑΛ. Φραγκίσκου Παρασύρη, βρέθηκαν δίπλα τους, συνομίλησαν μαζί τους, αντάλλαξαν ευχές για υγεία και καλύτερες μέρες, Επίσης μοιράστηκαν δώρα τα οποία σκόρπισαν χαμόγελα στα πρόσωπα των παιδιών ενώ η χορωδία Βυζαντινής μουσικής της Ιεράς Μητρόπολης Αρκαλοχωρίου, Καστελλίου και Βιάννου, είπε τα Κάλαντα, συνοδεία μουσικών οργάνων.

Την πίτα ευλόγησε ο Σεβασμιώτατος Μητροπολίτης Αρκαλοχωρίου, Καστελλίου και Βιάννου κ.κ. Ανδρέας.

Ο Δήμαρχος Βασίλης Κεγκέρογλου υπογράμμισε: «Δυστυχώς για μία ακόμη χρονιά οι άνθρωποι αυτοί υποδέχτηκαν το νέο έτος στους οικισμούς προσωρινής διαβίωσης καθώς τα αρμόδια Υπουργεία δεν έχουν επιταχύνει τις διαδικασίες ώστε να επισκευαστούν γρήγορα τα σπίτια τους. Ως Δημοτική Αρχή θεωρούμε ότι όλοι οι συνάνθρωποι μας αξίζουν καλύτερες συνθήκες διαβίωσης και από την πρώτη στιγμή ανάληψης των καθηκόντων μας, είμαστε προσηλωμένοι σε αυτό το στόχο. Εύχομαι σε όλους σύντομα να βρίσκονται στα σπίτια τους, να έχουν υγεία, αισιοδοξία και δύναμη υπερβάσεως των δυσκολιών και ελπίδας για ένα καλύτερο μέλλον».